Svæðasamstarf í þróunarsamvinnu felur í sér framkvæmd verkefna í nokkrum löndum í samstarfi við fjölþjóðastofnanir , sem er nálgun sem Ísland hefur beitt frá árinu 2013 . Sjónum er sérstaklega beint að fátækum og óstöðugum ríkjum og áhersla lögð á samlegðaráhrif af ólíkum nálgunum Íslands í þróunarsamvinnu . Ísland vinnur nú annars vegar að svæðasamstarfi í Austur-Afríku í fiskimálum og málefnum hafsins og hins vegar í Vestur-Afríku að endurnýjanlegri orku með áherslu á jarðhita . Svæðasamstarf í fiskimálum og málefnum hafsins vinnur að heimsmarkmiði nr. 14 , um að vernda og nýta hafið og auðlindir þess á sjálfbæran hátt í því skyni að stuðla að sjálfbærri þróun . Sérstök áhersla er á Líberíu og Síerra Leone , en verkefnið tengist West Africa Regional Fisheries Programme sem er á vegum Alþjóðabankans og er unnið í náinni samvinnu með yfirvöldum í hvoru landi fyrir sig . Meðal annars er tæknileg aðstoð og þjálfun veitt , sem byggist á eftirspurn , og er jafnframt veitt til fleiri landa . Verkefnið tengist einnig stærri verkefnum á vegum Alþjóðabankans og annarra alþjóðastofnana . Stuðningur er veittur vegna stöðu sérfræðings í fiskumálum og jafnframt tekur Ísland þátt í starfi ProBlue sjóði Alþjóðabankans . Mikil áhersla er lögð á að nýta samlegðaráhrif þróunarsamvinnuverkefna , s.s. í tengslum við þá þjálfum sem Sjávarútvegsskóli Háskóla Sameinuðu þjóðanna býður upp á . Svæðasamstarf í endurnýjanlegri orku með áherslu á jarðhita vinnur að heimsmarkmiði nr. 7 um aukna nýtingu jarðhita og endurnýjanlegrar orku í þróunarríkjum . Verkefni fela m.a. í sér tæknilega aðstoð og þjálfun fyrir lönd í Sigdalnum í Austur Afríku , þar sem möguleikar eru til staðar varðandi nýtingu jarðhita . Verkefnið byggir einnig á samstarfi við Alþjóðabankann um tæknilega aðstoð í tengslum við stærri verkefni í öllum heimshlutum . Stuðningur felur einnig í sér stöðu sérfræðings í jarðhita við Alþjóðabankann , og þá er einnig byggt á samlegð vegna annara þátta í þróunarsamvinnustarfi Íslands , m.a . Jarðhitaskóla Háskóla Sameinuðu þjóðanna .